
[bookmark: _Hlk173409462]Konkurso sąlygų 2.2 priedas „Techninė specifikacija“


ANTROS  PIRKIMO OBJEKTO DALIES
NAUJAS ŽEMAGRINDIS VIENAAUKŠTIS (M3CE KLASĖS) ELEKTRA VAROMAS AUTOBUSAS (1 VNT.)
TECHNINĖ SPECIFIKACIJA

	Eil. Nr.
	Parametrai
	Perkamų autobusų techniniai reikalavimai ir jų reikšmės
	[bookmark: _GoBack]Atitiktis reikalavimui
Tikslūs siūlomos prekės duomenys*

	1. 
	Transporto priemonė / autobusas
	1.1.  Žemagrindis vienaaukštis, elektra varomas, M3 klasės keleivinis autobusas (toliau – transporto priemonė / autobusas / prekė). 
1.2.  Žemagrindė zona turi būti be laiptų; transporto priemonė žemagrindė vienaaukštė.
1.3.  Nauja (neeksploatuota).
1.4.  Naudojama pavaros energijos rūšis – elektra.
1.5.  Pritaikyta darbui temperatūrų diapazone nuo -30°C iki +35°C.
1.6.  Turi būti sertifikuota pagal 2018 m. gegužės 30 d. Europos Parlamento ir Tarybos reglamento (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB, reikalavimus ir pateikiant prekes turėti patvirtinimo institucijos išduotą galiojantį transporto priemonės ES tipo atitikties liudijimą.
1.7. Transporto priemonės kėbulo kodas registracijos liudijime CE žemagrindė vienaaukštė transporto priemonė (vadovaujantis 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ aprašo 5 priedo Specialieji finansavimo reikalavimai 2.24.3. p.).
1.8. Transporto priemonė turi atitikti I arba II klasių keleivinėms transporto priemonėms keliamus reikalavimus, nustatytus Jungtinių Tautų Europos Ekonomikos Komisijos (JT EEK) taisyklėje  Nr. 107.
	

	2. 
	Perkamas kiekis, vnt.
	Perkamas 1 vnt. 
	

	3. 
	Transporto priemonės turi atitikti šių teisės  aktų reikalavimams
	3.1. Turi būti įrengtos keleivių informavimo priemonės (vaizdinės ir garsinės), atitinkančios reikalavimus, nustatytus Keleivinio kelių transporto priemonių apipavidalinimo tvarkos apraše, patvirtintame Lietuvos Respublikos susisiekimo ministro 1998 m. vasario 12 d. įsakymu Nr. 55 „Dėl Keleivinio kelių transporto priemonių apipavidalinimo tvarkos aprašo patvirtinimo“.
3.2. Turi atitikti Viešojo transporto priemonių pritaikymo neįgaliesiems ir riboto judumo asmenims reikalavimų aprašo patvirtinto Lietuvos Respublikos aplinkos ministro 2022 m. rugsėjo 19 d. įsakymu Nr. 3-439 „Dėl Viešojo transporto priemonių pritaikymo neįgaliesiems ir riboto judumo asmenims reikalavimų aprašo patvirtinimo“ nustatytiems reikalavimams.
3.3. Transporto priemonė privalo atitikti LR Alternatyviųjų degalų įstatymo 2 straipsnio 23 dalyje nustatytus reikalavimus. Atitiktis bus tikrinama prekių perdavimo metu.
	

	4. 
	Išmatavimai
	4.1. Ilgis ne mažiau kaip 8000 mm ir ne daugiau kaip 9500 mm.
4.2. Plotis – ne daugiau kaip 2550 mm (neįskaitant išorinių veidrodžių gabarito, matavimai atliekami pagal Europos Sąjungos komisijos reglamentą 1230/2012)
4.3. Aukštis – ne daugiau kaip 3400 mm (matavimai atliekami pagal Europos Sąjungos komisijos reglamentą 1230/2012 ). 
Prekės perdavimo metu bus tikrinami atitikties liudijimo duomenys, papildomai perkantysis subjektas gali atlikti fizinius matavimus.
	

	5. 
	Grindų aukštis
	 Keleivių įlipimo/išlipimo durų zona žemagrindė, be laiptų.
	

	6. 
	Grindys
	Keleivių įlaipinimo/išlaipinimo pakopos turi būti pažymėtos ryškiu kontrastiniu žymėjimu.
	

	7. 
	Keleivių skaičius
	7.1. Turi būti įrengta ne mažiau kaip 21 stacionari sėdimoji vieta keleiviams vežti. Žemagrindėje zonoje turi būti įrengta 1 (viena) vieta neįgaliesiems / specialiųjų poreikių turintiems žmonėms su vežimėliu arba vaikiškam vežimėliui (su tvirtinimo diržais, bėgeliais ar kita vežimėlio tvirtinimo įranga). Neįgaliajam vežimėliui skirtame plote turi būti ne mažiau kaip 2 (dvi) vietos atlenkiamų sėdynių keleiviams, kurios turi būti užlenktos, jei autobuse važiuoja asmuo neįgaliojo vežimėlyje.
7.2. Bendras įrengtų sėdimųjų ir stovimųjų vietų skaičius turi būti ne mažesnis kaip 40 (neįskaitant vairuotojo).
7.3. Žemagrindė transporto priemonė turi turėti  ne mažiau kaip 35 proc. ploto skirto keleiviams stovėti. Šis plotas turi būti be laiptų ir iš jo galima prieiti prie keleivių įlaipinimo/išlaipinimo durų. 
	

	8. 
	Keleivių įlaipinimo / išlaipinimo durys
	8.1.  Įrengtos nemažiau kaip 2 (dvi) durys dešinėje transporto priemonės pusėje.
8.2. Bent vienerių keleivių įlaipinimo/išlaipinimo durų angos plotis – ne mažiau 1200 mm.
8.3. Su apsauga nuo keleivių prispaudimo (uždarymo metu tarp durų atsiradus kliūčiai – durys privalo atsidaryti).
8.4. Su avariniais durų atidarymais išorėje.
8.5. Durų rakinimo galimybė transporto priemonės parkavimo metu.
8.6. Durų valdymo mygtukai sumontuoti vairuotojo darbo vietoje, užtikrinantys durų atidarymą / uždarymą atskiru mygtuku. Įlipimo/išlipimo duris turi būti galima valdyti vairuotojui sėdint savo sėdynėje.
8.7. Įrengtas išorinis keleivių įlipimo/išlipimo apšvietimas ir lydintys garsiniai signalai (prie durų keleivių salone, durims užsidarant/atsidarant).
	

	9. 
	Pritaikymas neįgaliesiems/ spec. poreikių turintiems žmonėms
	9.1. Rampa vežimėliui:
9.1.1. rampa neįgaliojo vežimėliui ir kt. turi būti įrengta tarp ašių, durų angos plotis turi būti ne mažiau 1200 mm;
9.1.2. atlenkta rampa privalo išlaikyti mažiausiai 300 kg apkrovą.
9.2. Transporto priemonė ar jos dalis, kurioje neįgalieji / specialiųjų poreikių turintys žmonės su vežimėliu įlaipinami/išlaipinami, turi būti žemagrindė. Nužeminta grindų zona be papildomų laiptelių.
9.3. Neįgaliųjų su vežimėliais / specialiųjų poreikių turinčių žmonių įlaipinimas / įvažiavimas ir išlaipinimas/išvažiavimas turi būti numatytas per šonines duris su pritaikytais vairuotojo informavimo apie įlaipinimą/įvažiavimą ir išlaipinimą/išvažiavimą mygtukais su specialiu piktograminiu žymėjimu (transporto priemonėje prie durų išorėje, o viduje – prie neįgaliojo vietos). 
9.4. Turi būti įrengti tvirtinimo diržai, bėgeliai arba kita vežimėlio tvirtinimo įranga neįgaliesiems / specialiųjų poreikių turintiems žmonėms su vežimėliu.
9.5. Turi turėti įrengtas pirmenybines sėdimąsias vietas (specialiąsias sėdynes – padidintas, atitinkamai paženklintas), atitinkančias JT EEK taisyklės Nr. 107 reikalavimus, riboto judumo keleiviams. Šios sėdimos vietos privalo būti pasiekiamos iš nužemintos grindų zonos be papildomų laiptelių. Atlenkiamos sėdynės nėra laikomos pirmenybinėmis sėdynėmis.
	

	10. 
	Ašys
	10.1. Ne mažiau kaip 2 (dvi).
10.2. Pneumatinė pakaba su oro pagalvėmis ir kėbulo automatine aukščio palaikymo sistema, priverstinio pakėlimo/nuleidimo ir pasvyrimo į dešinę pusę funkcijomis.
	

	11. 
	Variklis
	11.1. Pavaros energijos šaltinis – elektra.
11.2. Elektra transporto priemonei tiekiama iš įkraunamų traukos akumuliatorių.
	

	12. 
	Akumuliatoriai


	12.1. Akumuliatoriaus(-ių) talpa – užtikrinanti, kad E-SORT2 (arba lygiavertis) sąlygomis, autobusas nuvažiuos ne mažiau kaip 240 km vienu pakrovimu. Su pasiūlymu pateikiamas E-SORT2 sertifikatas arba lygiavertis dokumentas.
12.2. Regeneracija – stabdymo metu atsirandanti energija turi būti gražinama į akumuliatorius.
12.3. Krovimas –  greituoju būdu ne mažiau 22 kW bet ne daugiau nei 150 kW (CCS2 jungties standartas, „DC plug in“) krovimo galios. 
12.4. Elektros energijos sąnaudos (E-SORT 2) 100 km. ne didesnės kaip 70 kWh. Su pasiūlymu pateikiamas E-SORT2 sertifikatas arba lygiavertis dokumentas.
	

	13. 
	Ratai / padangos
	13.1. Transporto priemonių padangos turi atitikti aukščiausios klasės padangoms taikomus išorinio riedėjimo triukšmo reikalavimus ir dviejų aukščiausių klasių padangoms taikomą riedėjimo varžos koeficientą (darantį įtaką energijos vartojimo efektyvumui), nustatytą 2020 m. gegužės 25 d. Europos Parlamento ir Tarybos reglamente (ES) 2020/740 dėl padangų ženklinimo pagal degalų naudojimo efektyvumą ir kitus parametrus, kuriuo iš dalies keičiamas Reglamentas (ES) 2017/1369 ir panaikinamas Reglamentas (EB) Nr. 1222/2009, kurį taip pat galima patikrinti Europos gaminių energijos vartojimo efektyvumo ženklinimo duomenų bazėje (EPREL) (vadovaujantis 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ aprašo 5 priedo Vertinimo reikalavimų aprašo 5 p.) Nurodyti padangų riedėjimo varžos koeficientą (aukščiausia klasė).
13.2. Atsarginis ratas – gali būti sumontuotas ant spec. laikiklio arba pateikiamas atskirai;
13.3. Padangos turi būti sumontuotos tokios, kurios atitiks transporto priemonės (-ių) pristatymo momento sezoną (vasarinės arba žieminės);
13.4. Ratų paveržimo raktai – 1 transporto priemonės gamintojo patvirtintas būtinių įrankių komplektas (ratų veržliaraktis, domkratas, avarinis trikampis).
	

	14. 
	Stabdžiai
	 Abiejuose ašyse – diskinio tipo stabdžiai arba lygiaverčiai.
	

	15. 
	Greičio ribotuvas
	Transporto priemonėje privalo būti greičio ribotuvas. Greitis apribotas ne daugiau kaip 85 km/h.
	

	16. 
	Vilkimo įtaisas
	16.1. Vilkimo įtaisai įmontuoti kėbulo apatinėje dalyje, transporto priemonės priekyje arba priekyje ir gale.
16.2. Vilkimo įtaiso kilpa gali būti nuimama, bet turi būti pateikta komplekte su kiekviena transporto priemone.
16.3. Privalo būti įrengta oro užpildymo jungtis (jei transporto priemonėje yra pneumatinė sistema, pvz.: pakaba, stabdžiai ar kt.).
	

	17. 
	Vairavimo sistema
	Vairas turi būti kairėje pusėje. Vairo padėtis – reguliuojama pagal gylį ir aukštį.
	

	18. 
	Spalva 
	Pagrindinė išorinio kėbulo spalva – balta. Vienspalvis kėbulo dažymas.
	

	19. 
	Oro kondicionavimas, šildymas ir ventiliacija
	19.1. Turi būti įrengtos vairuotojo darbo vietos ir keleivių salono šildymo, vėdinimo, kondicionavimo sistemos su atskirais valdymais vairuotojo darbo vietai ir keleivių salonui. 
19.2. Transporto priemonės šildymo ir kondicionavimo sistema turi būti pritaikyta 1.5 punkte numatytoms klimato sąlygoms ir užtikrinti Lietuvos Respublikos susisiekimo ministro 2011 m. balandžio 13 d. įsakymu Nr. 3-223 „Dėl Keleivių ir bagažo vežimo kelių transportu taisyklių patvirtinimo“, V skyriaus 35 punkte nustatytus transporto priemonės vidaus temperatūros rekomendacinius reikalavimus. Dokumentas patvirtinantis atitiktį pateikiamas sutarties metu. Pasiūlymo metu gali būti pateikta nuoroda į gamintojo oficialią internetinę svetainę.
19.3. Transporto priemonėje turi būti įrengta šildymo sistema susidedanti iš pagrindinio šildytuvo ir papildomo šildytuvo, papildomai veikiančio pakankamam šilumos kiekiui autobuse palaikyti. Dokumentas patvirtinantis atitiktį pateikiamas sutarties metu. Pasiūlymo metu gali būti pateikta nuoroda į gamintojo oficialią internetinę svetainę. 
19.4. Transporto priemonėje turi būti įrengta kondicionavimo sistema. Dokumentas patvirtinantis atitiktį pateikiamas sutarties metu. Pasiūlymo metu gali būti pateikta nuoroda į gamintojo oficialią internetinę svetainę.
19.5. Turi būti priekinio stiklo apipūtimas nuo rasojimo.
	

	20. 
	Langai
	20.1.  Keleivių salono šoniniai stiklai turi turėti mažiausiai 2 (dvi) orlaides su mechaninio rakinimo funkcija.
20.2.  Šoniniai keleivių salono stiklai turi būti dvigubi (išimtis gali būti taikoma orlaidėms), ne mažiau kaip 70 % tamsinti.
	

	21. 
	Vairuotojo darbo vieta 
	21.1. Pagrindiniai jungikliai, signalinės lemputės, pranešimai borto kompiuteryje turi būti pažymėti atpažinimo ženklais (piktogramomis) arba užrašais lietuvių kalba.
21.2. Matavimo prietaisų skalės turi būti metrinės matavimo sistemos.
21.3. Prietaisų skydelyje turi būti pateikiama informacija apie transporto priemonės sistemų techninę būklę.
21.4.  Pagrindiniame ar pagalbiniame prietaisų skydelyje turi būti rodomas faktinis traukos baterijų įkrovos lygis (procentais).
21.5. Vairuotojo sėdynė su amortizavimo sistema, reguliuojamo aukščio, su porankiu, reguliuojamas atlošo pasvyrimo kampas ir atstumas nuo vairo, privalo reguliuotis priklausomai nuo vairuotojo ūgio bei svorio). 
21.6.Vairuotojo darbo vietoje įrengta apsauga nuo saulės spindulių. 
21.7. Vairuotojo kabinos kairėje pusėje turi būti įrengtas atidaromas langas (orlaidė).
21.8. Vairuotojo darbo vietoje turi būti pakaba drabužiams pasikabinti.
21.9. Vairuotojo darbo vietoje turi būti garso grotuvas (radio, media garso šaltiniui) su garsiakalbiu darbo vietoje.
21.10. Turi būti sumontuotas antialkoholinis variklio (autobuso judėjimą blokuojantis) užraktas (alkoholio matuoklis, sujungtas su variklio paleidimo mechanizmu ir galintis užblokuoti variklio paleidimą, jeigu į jį įpučiamame / iškvepiamame ore alkoholio koncentracija viršija numatytąją).
21.11. Autobuse įrengtas ir patikrintas antrosios kartos antrosios versijos (G2V2) skaitmeninis tachografas.
21.12. Turi būti įrengtas kasos aparato laikiklis su elektros maitinimu ne mažiau kaip 12V.
	

	22. 
	Keleivių sėdynės
	22.1. Keleivių sėdynės turi vienvietes (individualias) sėdimąsias dalis. 
22.2. Turi būti ne mažiau nei dvi atlenkiamos vienvietės sėdynės su bent dvitaškiais saugos diržais, sumontuotos keleivių skyriuje prie neįgaliojo vietos. 
22.3. Privalo būti įrengta vieta neįgaliųjų keleivių vežimėliui, įskaitant atramą (nugarėlę). Prie šios vietos įrengtas „STOP“ mygtukas (su šviesos indikacija) ir galimybė prisegti neįgaliųjų keleivių vežimėlį.
22.4. Stacionarios keleivių sėdynės gali būti miesto arba priemiesčio tipo su dvitaškiais arba tritaškiais saugos diržais.
	

	23. 
	Apsaugos įranga 
	23.1. Mažiausiai 2 vnt. ne mažiau 6 kg ugnies gesintuvai.
23.2. Raudonai atspindintis avarinis trikampis ženklas.
23.3. Mažiausiai viena ratų atspara.
23.4. Šviesą atspindinti liemenė.
23.5. 2 (du) vnt. pirmosios pagalbos rinkiniai.
23.6. Avariniai išėjimai pažymėti užrašu „Avarinis išėjimas“ ir prie jų pritvirtinti prietaisai stiklo išdaužymui.
	

	24. 
	Vidaus apšvietimas / išorinis apšvietimas, žibintai
	24.1. Galimybė naudoti dalinį arba pilną keleivių salono apšvietimą.
24.2. Atskiras apšvietimas vairuotojo zonai, šviesos srautas vairuotojo darbo vietoje.
24.3. Keleivių salono šviestuvai turi būti išdėstyti taip, kad užtikrintų salono ir durų apšvietimą.
24.4. Įlipimo / išlipimo vietų apšvietimo šviestuvai prie kiekvienų keleivių durų. Šviestuvai automatiškai įsijungia transporto priemonei sustojus ir atidarius duris, išsijungia jas uždarius. Apšvietimo šviestuvai turi apšviesti įlipimo / išlipimo vietą transporto priemonės viduje ir išorėje.
24.5. Apšvietimo šaltiniai (šviestuvai) turi būti LED arba lygiavertės technologijos.
24.6.  Visi išorinio apšvietimo šaltiniai (žibintai) turi būti LED arba lygiavertės technologijos.
	

	25. 
	Veidrodžiai 
	25.1. Viduje sumontuotas galinio matymo veidrodis (-džiai).
25.2. Turi būti įrengti veidrodžiai, leidžiantys vairuotojui matyti įlipimo aikštelę prie durų (veidrodis skirtas tiems atvejams, jei kamera stebinti įlipimo aikštelę prie durų neveikia).
25.3. Išorėje turi būti įrengti veidrodžiai, leidžiantys vairuotojui apžvelgti kairę ir dešinę autobuso puses. 
25.4. Išoriniai veidrodžiai turi būti elektra šildomi ir reguliuojami iš vairuotojo kabinos.
	

	26. 
	Keleivių ir kelio stebėjimo sistema
	26.1. Turi būti įrengta vaizdo stebėjimo sistema, skirta vairuotojo ir keleivių saugumui užtikrinti, leidžianti stebėti visą transporto priemonės saloną.
26.2. Ne mažiau kaip 2 vaizdo kameros su ne mažiau kaip 4 megapikselių maksimalios vaizdo raiškos sensoriumi.
26.3. Vaizdo įrašymo įrenginys skirtas naudoti transporto priemonėse su ne mažiau kaip 96 valandų vaizdo įrašymo atmintimi.
26.4.  Turi būti galimybė peržiūrėti vaizdą iš vaizdo kamerų realiame laike (realaus laiko kamerų vaizdas ir vaizdo įrašymo įrenginys/įrenginiai su juose esančiais vaizdo duomenimis turi būti pasiekiami per internetą).
26.5. Turi būti numatytas automatinis įrašymo pradėjimas, aktyvavus transporto priemonės variklį.
26.6. Atbulinės eigos vaizdo kamera, padedanti autobuso vairuotojui manevravimo metu.
	

	27. 
	Elektros sistema
	27.1. Darbinė įtampa papildomai įrangai pajungti ne mažiau 12V DC.
27.2. Vairuotojo darbo vietoje turi būti įrengtas ne mažiau 12V lizdas.
27.3. Nemažiau kaip 2 USB (mažiausiai 2A)arba lygiaverčiai lizdai papildomos įrangos pajungimui vairuotojo darbo vietoje.
27.4. Įrengti jungikliai, skirti akumuliatorių baterijos išjungimui.
27.5.  Garsiniai atbulinės eigos ir durų atidarymo/uždarymo signalai.
	

	28. 
	Keleivių informavimo sistemos įranga 
	Transporto priemonėse turi būti sumontuota ši įranga:
28.1. Autobuso informacinės LED arba lygiavertės švieslentės. Švieslentės valdomos valdiklio, įrengto vairuotojo darbo vietoje. 
28.1.1. Priekinė švieslentė:
•	montuojama viduje, priešais priekinį stiklą viršuje, atskirta nuo vairuotojo kabinos.
• švieslentės matmenys parenkami pagal maksimaliai leidžiamus autobuso konstrukcijos parametrus.  
28.1.2. Šoninė švieslentė:
•	montuojama transporto priemonės keleivių skyriaus viduje ties dešines pusės šoniniu stiklu. 
• švieslentės matmenys parenkami pagal maksimaliai leidžiamus autobuso konstrukcijos parametrus.  
  28.1.3. Galinė švieslentė:
•	montuojama viduje galinėje transporto priemonės dalyje;
•	švieslentės matmenys parenkami pagal maksimaliai leidžiamus autobuso konstrukcijos parametrus
   28.1.4. Vidinė švieslentė:
•	montuojama autobuso salone
•	pagal esamą poziciją rodomi esamos ir kitos stotelės pavadinimai.
28.2. Garsiakalbis. Ne mažiau kaip 1 garsiakalbis skirtas stotelių pranešimui autobusų viduje ir garsiakalbio išvestis ir į autobuso išorę.
28.3. Garsinio pranešimo sistema. Autobuse turi būti sumontuota garsinio pranešimo sistema, kuri automatiškai pagal autobuso padėtį, garsu praneša keleiviams apie stoteles. 
28.4. Autobuse turi būti sumontuota WIFI įranga (įrengtas maršrutizatorius ir pravesti atitinkami signaliniai ir el. maitinimo laidai).
28.5.  Autobuse turi būti sumontuotos GPRS, GPS ir radio antenos.
	

	29. 
	Techninė dokumentacija
	Tiekėjas su transporto priemone turi pateikti:
29.1. transporto priemonės registracijos pažymėjimą (įregistruotą VĮ „Regitra“);
29.2. tachografo ir greičio ribotuvo patikros dokumentus (tachografo patikros sertifikatą ir greičio ribotuvo nustatymo pažymą);
29.3. transporto priemonės eksploatavimo ir techninės priežiūros instrukciją vairuotojui lietuvių kalba elektronine ir  popierine formomis.
29.4. transporto priemonės gamintojo ir (arba) autorizuoto serviso parengtą eksploatavimo, techninės priežiūros ir remonto technologijų dokumentą (vadovą), kuriuo vadovaujantis galima būtų kvalifikuotai (tinkamai) atlikti autobuso techninės priežiūros ir remonto darbus, nurodant techninės priežiūros bei remonto technologijas, diagramas, schemas, dalių jungimo brėžinius, matmenis, tolerancijos ribas, slėgio dydžius ir kt. reikalingą informaciją lietuvių kalba elektronine ir popierine formomis.
29.5. transporto priemonės gamintojo ir (arba) autorizuoto serviso parengtą (kaip numatyta transporto priemonės gamintojo) siūlomos transporto priemonės techninio (garantinio) aptarnavimo ir priežiūros darbų periodiškumo dokumentą.
29.6. transporto priemones atitikties ir EB tipo patvirtinimo liudijimą arba kitus Europos standartų sertifikatus bei Europos standartą perimančio Lietuvos standarto, arba Europos ar kitų lygiaverčių standartų sertifikatus.
	

	30. 
	Garantija ir techninis aptarnavimas (visos šiame punkte vardijamos paslaugos tiekėjo privalo būti atliekamos tik garantiniu laikotarpiu).
	[bookmark: _Hlk123031647]30.1. Transporto priemonės garantinę priežiūrą ir garantinį remontą atlikti visą Transporto priemonės garantijos laikotarpį – ne trumpesnį nei 24 mėnesiai (arba tiekėjo pasiūlyme nurodytas ilgesnis terminas). Tiekėjas garantuoja, kad nemokamai atliks Transporto priemonių garantinio remonto darbus (paslaugas), įskaitant ir panaudotas atsargines dalis ir / ar medžiagas. 
30.2. transporto priemonės garantija – ne trumpesnė kaip 24 mėnesiai (arba tiekėjo pasiūlyme nurodytas ilgesnis terminas) su ridos iki 200 000 km. apribojimu nuo autobusų pristatymo, patvirtinto pasirašytu perdavimo-priėmimo aktu, dienos. Garantija netaikoma savaime susidėvinčioms dalims (pvz., stabdžių trinkelėms, stabdžių diskams, padangoms, valytuvams, skysčiams, tepalams, lemputėms, diržams ir pan.). Garantiniu laikotarpiu keičiamos detalės turi būti naujos, originalios, jos turi būti ne blogesnių savybių nei keičiamos.
3.3. akumuliatorių (baterijų) garantija - ne trumpesnė kaip 60 mėnesių (arba tiekėjo pasiūlyme nurodytas ilgesnis terminas) su ridos iki 500 000 km. ridos apribojimu, skaičiuojant nuo autobusų pristatymo, patvirtinto pasirašytu perdavimo – priėmimo aktu, dienos. Garantija užtikrina, kad akumuliatorių talpumas sumažės ne daugiau kaip 30 % per nurodytą laikotarpį. Užtikrinimo priemonė- gamintojo raštas.
30.4. garantija kėbului (rėmai, suvirinimo siūlės, ratų arkos, sėdynių rėmas, turėklai ir kt.) nuo kiauryminių prarūdijimų, įtrūkimų ar deformacijų – ne mažiau kaip 60 mėnesių be ridos apribojimo.
30.5. garantinis laikotarpis skaičiuojamas nuo transporto priemonės pristatymo, patvirtinimo pasirašytu perdavimo – priėmimo aktu, dienos.
30.6. Tiekėjas privalo užtikrinti transporto priemonės gamintojo numatytą aptarnavimą ir priežiūrą gamintojo autorizuotame autoservise. Techninių aptarnavimų intervalas kaip numatyta transporto priemonės gamintojo.
	

	31. 
	Aplinkosauginiai reikalavimai
	Transporto priemonė privalo atitikti Aplinkos apsaugos kriterijų taikymo vykdant žaliuosius pirkimus tvarkos aprašo (Aplinkos ministro 2011-06-28 įsakymas Nr. D1-508 (aktuali redakcija)) Aprašo 2 priedo 11.1.1 punkte nurodytą minimalų aplinkos apsaugos kriterijų – „atliekant pirkimus Alternatyviųjų degalų įstatymo 15 straipsnio 1 dalyje nustatytais atvejais ir atsižvelgiant į šio įstatymo 15 straipsnio 3, 4 ir 5 dalyse pirkimams nustatytus reikalavimus, perkama transporto priemonė suprantama kaip apibrėžta Alternatyviųjų degalų įstatymo 2 straipsnio 23 ir (ar) 36 dalyse, išskyrus Alternatyviųjų degalų įstatymo 15 straipsnio 7 dalyje nurodytas transporto priemones“ ir LR Alternatyviųjų degalų įstatymo 2 straipsnio 23 dalyje nustatytus reikalavimus: „Visai netarši sunkioji transporto priemonė – netarši M3 <...> kategorijos transporto priemonė be vidaus degimo variklio arba su vidaus degimo varikliu, naudojančiu alternatyviuosius degalus ir išmetančiu anglies dioksido (CO2) mažiau kaip 1 g/km arba mažiau kaip 1 g/kWh.“
	



Pastaba: * Grafoje „Tikslūs siūlomos prekės duomenys“, vadovaujantis Viešųjų pirkimų tarnybos išaiškinimu[footnoteRef:1], turi būti nurodytos tikslūs ir konkretūs siūlomos prekės duomenys, nepaliekant lentelėje pateiktų dydžių reikšmių tolerancijų ir tokių reikšmių, kaip „lygiavertė“, „atitinka“, „ne daugiau“, „ne mažiau”, „±” ir pan.  [1:  Kaip sėkmingai dalyvauti viešuosiuose pirkimuose - Viešųjų pirkimų tarnyba (lrv.lt)] 


1.  Jeigu apibūdinant pirkimo objektą techninėje specifikacijoje ar kitose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, sertifikatai, standartai, protokolai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
2. Kartu su pasiūlymu pateikiama Prekės gamintojo techninė dokumentacija (katalogai, brošiūros, aprašymai, aktyvios nuorodas į siūlomų Prekių gamintojo oficialias internetines svetaines, internetinius puslapius, sertifikatai, protokolai ar kt.) ir/ar Prekės gamintojo deklaracijos (jei gamintojo techninėje dokumentacijoje neišsamiai atsispindi siūlomos Prekės atitikimas techninės specifikacijos reikalavimams), kiti techninėje specifikacijoje nurodyti dokumentai ar kiti lygiaverčiai dokumentai, įrodantys siūlomos Prekės atitikimą techniniams reikalavimams. Šiuose dokumentuose Tiekėjas turi nurodyti (t. y. pastebimai pažymėti –spalvotai žymėti ir/ar nurodyti rodyklėmis, ir/ar pabraukti ar kt.) konkrečias teikiamų dokumentų vietas, kur aprašomos reikalaujamų techninių charakteristikų reikšmės bei įrašyti, kurį techninių reikalavimų punktą jos atitinka. Techninės specifikacijos lentelėje prie visų techninės specifikacijos reikalavimų nurodyti konkretų techninį parametrą ir įrašyti įrodančio gamintojo techninio dokumento ar lygiaverčio dokumento pavadinimą, punktą.
3. Dokumentai (Prekės gamintojo techninė dokumentacija (katalogai, brošiūros) ir/ar Prekės gamintojo deklaracijos ar kiti lygiaverčiai dokumentai, įrodantys siūlomos Prekės atitikimą techninėms charakteristikoms) gali būti pateikti lietuvių ir/arba anglų kalba. Vertinant Tiekėjų pasiūlymus ir perkančiajai organizacijai paprašius, Tiekėjai privalės pateikti nurodytus dokumentus ar jų dalis, išverstus į lietuvių kalbą bei vertimo patvirtinimą.

